Document ID: 32002D0469

32002D0469
L 163/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юни 2002 година
за изменение на Решение 97/20/ЕО относно създаване на списък на трети страни, отговарящи на изискванията за еквивалентност на условията за производство и пускане на пазара на двучерупчести мекотели, бодлокожи, ципести и морски коремоноги, като се включва Япония
(нотифицирано под номер С(2002) 2194)
(текст от значение за ЕИП)
(2002/469/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/492/ЕИО на Съвета от 15 юли 1991 г. относно определяне на здравни условия за производството и пускането на пазара на живи двучерупчести мекотели (1), последно изменена с Директива 97/79/ЕО (2), и по-специално член 9 от нея,
като има предвид, че:
(1)
Решение 97/20/ЕО (3) на Комисията, последно изменено с Решение 2002/21/ЕО (4), определя списъка на трети страни, от които вносът на двучерупчести мекотели, бодлокожи, ципести и морски коремоноги във всяка форма за консумация от човека е позволен. В част I от приложението са представени имената на държавите и териториите, които са обект на специално решение, прието по силата на Директива 91/492/ЕИО, а част II назовава тези, които се определят съгласно член 2, параграф 2 от Решение 95/408/ЕО (5) на Съвета, последно изменено с Решение 2001/4/ЕО (6).
(2)
Решение 2002/470/ЕО на Комисията от 20 юни 2002 г. определя специални условия за вноса на двучерупчести мекотели, бодлокожи, ципести и морски коремоноги с произход от Япония (7) и затова Решение 97/20/ЕО следва да бъде изменено, с цел да се включи тази държава в част I от списъка.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/20/ЕО се заменя с приложението към настоящото решение.
Член 2
Настоящото решение се прилага от 24 юни 2002 г.
Член 3
Адресати на настоящото решение са държавите-членки.
Съставено в Брюксел на 20 юни 2002 година.

Labels: 5
0
3
6
18